Yksittäiset neutraalit urheilijat kesäolympialaisissa 2024

Yksittäiset neutraalit urheilijat (, ) on nimi, jonka alla erikseen hyväksytyt venäläiset ja valkovenäläiset urheilijat kilpailivat kesäolympialaisissa 2024 Pariisissa. Se otettiin käyttöön Kansainvälisen olympiakomitean suljettua Venäjän ja Valko-Venäjän joukkueet olympialaisista Venäjän hyökättyä Ukrainaan. Yksittäisinä neutraaleina urheilijoina kilpailevat urheilijat tarvitsivat hyväksynnän sekä Kansainväliseltä olympiakomitealta että oman lajinsa lajiliitolta. Tämä koski nimensä mukaisesti vain yksittäisiä urheilijoita, venäläiset ja valkovenäläiset joukkueet eivät olleet oikeutettuja osallistumaan. Mukaan hyväksyttiin vain urheilijoita ja tukihenkilöitä, jotka eivät aktiivisesti tue Venäjän ja Valko-Venäjän sotatoimia eivätkä ole yhteydessä maiden asevoimiin tai turvallisuusviranomaisiin. Kaikkien urheilijoiden oli myös noudatettava samoja antidopingsääntöjä kuin muiden olympiaurheilijoiden. Yksittäiset neutraalit urheilijat eivät saaneet käyttää olympialaisissa mitään Venäjän tai Valko- Venäjän lippuja, värejä, kansallislauluja tai muita tunnuksia. Urheilijat eivät myöskään käyttäneet olympialippua ja -hymniä, vaan heille oli suunniteltu tarkoitusta varten erillinen lippu ja sävelletty hymni, joka soitettiin palkintoseremoniassa heidän voittaessaan. Koska urheilijat olivat ryhmän nimen mukaisesti yksittäisiä, heidän ei katsottu muodostavan joukkuetta. Niinpä he eivät osallistuneet maiden kulkueeseen olympialaisten avajaisissa, eikä heidän voittamiaan mitaleja listata mitalitilastossa. Yksittäisinä neutraaleina urheilijoina kilpaili kaikkiaan 32 urheilijaa, joista 17 Valko-Venäjältä ja 15 Venäjältä. == Urheilijat == === Ammunta === Ammuntaan kutsuttiin kaksi valkovenäläistä urheilijaa, jotka molemmat hyväksyivät kutsun. ;Naiset * Darja Tšuprys – 50 m kiväärin asentokilpailu * Aljaksandra Pjatrova – 25 m pistooli === Melonta === Melontaan kutsuttiin kolme venäläistä ja kaksi valkovenäläistä urheilijaa, jotka kaikki hyväksyivät kutsun. ;Miehet * Aleksei Korovaškov (Venäjä) – C-1 1 000 m * Uladzislau Kravets (Valko-Venäjä) – K-1 1 000 m * Zahar Petrov (Venäjä) – C-1 1 000 m * Aleksei Korovaškov ja Zahar Petrov (Venäjä) – C-2 500 m ;Naiset * Olesja Romasenko (Venäjä) – C-1 200 m * Julija Truškina (Valko-Venäjä) – C-1 200 m === Paini === Painiin kutsuttiin kymmenen venäläistä ja seitsemän valkovenäläistä urheilijaa. Kutsun hyväksyi kaksi valkovenäläistä. Lisäksi yhdeksän venäläistä hyväksyi kutsun alun perin, mutta he vetäytyivät Venäjän painiliiton johdolla protestoidakseen epäurheilijamaisina pitämiään kutsuttavien urheilijoiden valintakriteerejä. ;Vapaapaini * Mahamedh’abib Kadzimahamedau – miesten 74 kg ;Kreikkalais-roomalainen * Abubakar H’aslah’anau – miesten 97 kg === Painonnosto === Painonnostoon kutsuttiin kaksi valkovenäläistä urheilijaa, jotka molemmat hyväksyivät kutsun. ;Miehet * Jauheni Tsih’antsou – 102 kg ;Naiset * Siuzanna Valodzka – 71 kg === Pyöräily === Pyöräilyyn kutsuttiin neljä venäläistä ja yksi valkovenäläinen maantiepyöräilijä, jotka kaikki hyväksyivät kutsun yhtä venäläistä lukuun ottamatta. ;Miehet * Gleb Syritsa (Venäjä) – maantieajo, aika-ajo ;Naiset * Tamara Dronova (Venäjä) – maantieajo, aika-ajo * Aljona Ivantšenko (Venäjä) – maantieajo * Hanna Tserah’ (Valko-Venäjä) – maantieajo, aika-ajo === Soutu === Soutuun kutsuttiin kaksi valkovenäläistä urheilijaa, jotka molemmat hyväksyivät kutsun. ;Miehet * Jauheni Zalaty – yksikkö ;Naiset * Tatsiana Klimovitš – yksikkö === Taekwondo === Taekwondoon kutsuttiin yksi valkovenäläinen urheilija, joka hyväksyi kutsun. ;Miehet * Georgi Gurtsiev – 58 kg === Tennis === Tennikseen kutsuttiin 13 pelaajaa Venäjältä ja kaksi Valko-Venäjältä. Kutsun hyväksyi seitsemän venäläistä. ;Miehet, kaksinpeli * Daniil Medvedev * Roman Safiullin * Pavel Kotov ;Miehet, nelinpeli * Daniil Medvedev & Roman Safiullin ;Naiset, kaksinpeli * Jekaterina Aleksandrova * Mirra Andrejeva * Diana Šnaider ;Naiset, nelinpeli * Jekaterina Aleksandrova & Jelena Vesnina * Mirra Andrejeva & Diana Šnaider === Uinti === Uintiin kutsuttiin yksi venäläinen ja kolme valkovenäläistä urheilijaa, jotka kaikki hyväksyivät kutsun. ;Miehet * Jevgeni Somov (Venäjä) – 50 m vapaauinti, 100 m rintauinti * Ilja Šymanovitš (Valko-Venäjä) – 100 m rintauinti ;Naiset * Nastassja Škurdai (Valko-Venäjä) – 100 m selkäuinti, 200 m selkäuinti * Alina Zmuška (Valko-Venäjä) – 100 m rintauinti === Voimistelu === Voimisteluun kutsuttiin yksi venäläinen ja kaksi valkovenäläistä urheilijaa, jotka kaikki hyväksyivät kutsun. ;Miehet * Ivan Litvinovitš (Valko-Venäjä) – trampoliini ;Naiset * Vijaleta Bardzilouskaja (Valko-Venäjä) – trampoliini * Anžela Bladtseva (Venäjä) – trampoliini == Katso myös == * Itsenäiset olympiaurheilijat == Lähteet == Luokka:Valtiot kesäolympialaisissa 2024 Luokka:Venäjä olympialaisissa Luokka:Valko-Venäjä olympialaisissa